Document ID: 31988R0841

( 2 ) ΕΕ αριθ . L 78 της 23 . 3 . 1988, σ . 1 .
( 3 ) ΕΕ αριθ . L 119 της 8 . 5 . 1986, σ . 21 .
( 4 ) ΕΕ αριθ . L 78 της 20 . 3 . 1987, σ . 8.
ΚΑΝΟΝΙΣΜΟΣ ( ΕΟΚ ) αριθ . 841/88 ΤΟΥ ΣΥΜΒΟΥΛΙΟΥ της 28ης Μαρτίου 1988 για την τροποποίηση του κανονισμού ( ΕΟΚ ) αριθ . 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 744/88 ( 2 ), και ιδίως το άρθρο 5γ παράγραφος 6,
την πρόταση της Επιτροπής,
Εκτιμώντας ότι ο κανονισμός ( ΕΟΚ ) αριθ . 1336/86 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 776/87 ( 4 ), ορίζει στο άρθρο 2 παράγραφος 5 ότι όταν η καταβολή αποζημίωσης ύψους τουλάχιστον 6 ECU σε όλους τους δικαιούχους για την παύση της γαλακτοκομικής δραστηριότητας δεν επιτρέψει να επιτευχθούν οι επιζητούμενες μειώσεις, τότε τα αχρησιμοποίητα κοινοτικά κεφάλαια καταβάλλονται στους παραγωγούς των οποίων οι ποσότητες αναφοράς μειώνονται - ότι πρέπει να αντιμετωπισθεί η περίπτωση κατά την οποία, λόγω της οικονομικής και διαρθρωτικής κατάστασης της γαλακτοπαραγωγής σε ένα κράτος μέλος, μπορεί να είναι ανάγκη να διατεθούν επίσης κεφάλαια για τη χρηματοδότηση των διαρθρωτικών μέτρων που αναφέρονται στο άρθρο 2 παράγραφος 5 δεύτερο εδάφιο πρώτη περίπτωση του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Στο άρθρο 2 παράγραφος 5 του κανονισμού ( ΕΟΚ ) αριθ . 1336/86, προστίθεται το ακόλουθο εδάφιο :
"Ωστόσο, στην περίπτωση που αναφέρεται στο πρώτο εδάφιο δεύτερη περίπτωση, το διαθέσιμο τμήμα των ποσών μπορεί επίσης να χρησιμοποιείται με τους όρους που αναφέρονται στο δεύτερο εδάφιο πρώτη περίπτωση, εάν αυτό αποδεικνύεται αναγκαίο λόγω της οικονομικής και διαρθρωτικής κατάστασης της γαλακτοπαραγωγής σε ένα κράτος μέλος ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Μαρτίου 1988 .

Labels: 11
6